કેન્દ્ર સરકાર દ્વારા બહાર પાડવામાં આવેલ જાહેરનામાંથી ઈકો સેન્સીટીવ ઝોનમાં આવતી જમીનના ઉપયોગ અંગે સ્પષ્ટ જોગવાઈ કરવામાં આવેલ છે તદઅનુસાર ઈકો સેન્સીટીવ ઝોનમાં આવતી વન વિસ્તારની જમીન, બાગાયત વિસ્તારની જમીન, ખેતીની જમીન, પાર્ક તથા અન્ય હેતુ માટે અનામત રાખેલ જમીનનો કોમર્શિયલ, ઔદ્યોગિક અને રહેણાંક હેતુ માટે બિનખેતીમાં ફેરવવા ઉપર મનાઈ કરવામાં આવેલ છે તેમજ તેવા હેતુ/પ્રવૃતિ માટે ઈકો સેન્સીટીવ ઝોનની જમીનને બિનખેતીમાં ફેરવવાની થાય તો તેવા હુકમો કરતા પહેલા જાહેરનામાની જોગવાઈ અનુસાર મોનીટરિંગ કમિટીના ભલામણ સાથે રાજય સરકારની પૂર્વ મંજૂરી મેળવવી ફરજિયાત છે.